Šarkiškės (Varėna)

Šarkiškės – kaimas Varėnos rajono savivaldybėje, 0,5 km į šiaurę nuo Matuizų. Per kaimą teka upelis – Duobupis, vėliau įtekantis į Merkį. Prie kaimo glaudžiasi Dainavos giria, toliau šiaurėje Šarkiškių I tvenkinys ir Šarkiškių II tvenkinys. Yra kreidos mergelio telkinys. Praeina keliukas Matuizos–Moliai.

Kaime auga Šarkiškių ąžuolas, valstybės saugomas gamtos paminklas.Teisės aktai dėl GPO paskelbimo valstybės saugomais bei paskelbtų valstybės saugomais GPO ribų planai. Valstybinė saugomų teritorijų tarnyba prie Aplinkos ministerijos. Nuoroda tikrinta 2024-06-17.


 Etimologija 
Vietovardis kilęs iš asmenvardžio Šárka, Šar̃kus ar pan., kuris gali būti tiek lietuviškos kilmės (iš paukščio pavadinimo šárka), tiek gudiškos (plg. pavardės Шаpкo, Шаpкoў ← шаркаць „šiurenti, čiūžauti; brūžinti, vilkti kojas“).

 Istorija 

XIX a. pab. Šarkiškės pateko į Trakų apskrities Varėnos valsčių, Giraitės apylinkę, buvo Varėnos dvaro valda.

Kaimas 1943 rugsėjo 30 d. metais nacių baudėjų buvo sudegintas, apkaltinus pagalba tarybiniams partizanams. 2019 gruodžio mėn. kaimo gyventojo Jono Bujanausko iniciatyva buvo pastatytas paminklas tragiškiems įvykiams atminti.

Kaimas po karo atsistatė. Kaimo kapinėse yra I pasaulinio karo bendri karių kapai. Lietuvos nepriklausomybės kovų savanorio Liudviko Keršio kapas. Lietuvos partizano Karolio „Puškino“ Versecko kapas.


 Gyventojai 

 Šaltiniai 

Kategorija:Varėnos rajono savivaldybės gyvenvietės